2020. gada 10. novembrī Rīkojums Nr. 658

Rīgā (prot. Nr. 70 1. §)

**Par finansējuma piešķiršanu Daugavpils novada domei**

1. Lai uzlabotu pievedceļu militārajam poligonam "Meža Mackeviči" un nodrošinātu militārā poligona "Meža Mackeviči" turpmāko attīstību, piešķirt Daugavpils novada domei no Aizsardzības ministrijas budžeta programmas 33.00.00 "Aizsardzības īpašumu pārvaldīšana" finansējumu 14 617 *euro* apmērā pašvaldības autoceļa "Stupiņi–Kucini–Mackeviči" (būves kadastra apzīmējums 4494 005 0263 001) topogrāfiskajiem mērījumiem un būvprojekta izstrādei.

2. Aizsardzības ministrijai noslēgt sadarbības līgumu ar Daugavpils novada domi par finansējuma piešķiršanu šā rīkojuma 1. punktā minētā uzdevuma izpildei. Līgumā paredzēt līdzekļu izlietojuma kontroli un noteikt, ka par grāmatvedības datu pareizību un finanšu līdzekļu izlietojumu atbilstoši plānotajam ir atbildīga Daugavpils novada dome.

Ministru prezidents A. K. Kariņš

Ministru prezidenta biedrs,

aizsardzības ministrs A. Pabriks